Мы махуэхэм
Мэкъуауэгъуэм и 8, щэбэт
Хыхэм я дунейпсо махуэщ ООН-м и Ассамблее Нэхъыщхьэм 2009 гъэм мазаем и 12-м къищта унафэм ипкъ иткIэ ягъэлъапIэ.
Социальнэ лэжьакIуэм и махуэщ. УФ-м и Президентым 2000 гъэм жэпуэгъуэм и 27-м Iэ зыщIидза унафэм ипкъ иткIэ ягъэуващ.
Карелие Республикэм и махуэщ
1661 гъэм Идар Темрыкъуэ и къуэрылъху Черкасский Муцал дунейм ехыжащ.
1943 гъэм Налшык фашистхэм я бийуэ интеллигенцэм и пэкIу щекIуэкIащ.
Мэкъуауэгъуэм и 8 — 11-хэм Ульяновск щызэхэтынущ Урысей Федерацэмрэ Германиемрэ я къалэ-зэкъуэшхэм я ХII конференц.
Совет Союзым щэнейрэ и ЛIыхъужь Кожедуб Иван къызэралъхурэ илъэс 93-рэ ирокъу.
КъБР-м щIыхь зиIэ и журналист, Урысей артиадэм и лауреат МахуэлI Хъаджэт къыщалъхуа махуэщ.
Дунейм и къурш нэхъ лъагэ дыдэ Эверест дэкIа адыгэ бзылъхугъэ, КъБР-м физкультурэмрэ спортымкIэ щIыхь зиIэ и лэжьакIуэ Мэз Каринэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэшх къыщешхынущ. Хуабэр махуэм градус 16 — 20-рэ, жэщым градус 14 — 16 щыхъунущ.
Мэкъуауэгъуэм и 9, тхьэмахуэ
Текстиль, прошышленность псынщIэм и лэжьакIуэхэм я махуэщ
1883 гъэм Москва тхыдэ музей къыщызэIуахащ.
1935 гъэм Iуащхьэмахуэ и щыгум гупышхуэ япэ дыдэу дэкIащ.
Япэ урысей император Петр Езанэр къызэралъхурэ илъэс 341-рэ ирокъу.
КъБР-м щIыхь зиIэ и дохутыр Чым Агнессэ къыщалъхуа махуэщ.
Техникэ щIэныгъэхэм я доктор, АР-м щIэныгъэхэмкIэ щIыхь зиIэ и лэжьакIуэ, ЩIДАА-м и член-корреспондент Блахъуэ Хьэзрэт и ныбжьыр илъэс 49-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 18 — 22-рэ, жэщым градус 16 — 17 щыхъунущ.
Мэкъуауэгъуэм и 10, блыщхьэ
1774 гъэм Урысеймрэ Тыркумрэ зэращIылIащ Кючук-Кайнарджий мамыр зэгурыIуэныгъэр. Абы ипкъ иткIэ, Къэбэрдейр Урысейм и зы Iыхьэу къалъытащ.
1793 гъэм дунейм щыяпэу Париж къыщызэIуахащ цIыхухэм зыщаплъыхь хъуну зоопарк.
1936 гъэм «Союзмультфильм» киностудиер къызэрагъэпэщащ.
1955 гъэм Тырныаузрэ Докшукинэрэ къалэ хъуащ.
Москва щызэхэтынущ Урысейм и хьэрычэтыщIэхэм я илъэс зэхуэсышхуэр.
СурэтыщI-график, УФ-м щIыхь зиIэ и сурэтыщI, «Нартхэр», «Ди деж къэса уэрэдхэр», «Уэсылъэ къуршхэм я таурыхъхэр» тхылъхэр зыгъэщIэрэщIа Глуховцев Александр къызэралъхурэ илъэси 103-рэ ирокъу.
Режиссер цIэрыIуэ, УФ-м и цIыхубэ артист Ерчэн Леонид къызэралъхурэ илъэс 88-р ирокъу.
Медицинэ щIэныгъэхэм я доктор, КъБКъУ-м и профессор, ЩIДАА-м и академик Инэрокъуэ Аллэ къыщалъхуа махуэщ.
Шэрджэс еджагъэшхуэ, мэкъумэш щIэныгъэхэм я доктор Тамэ Мухьэрбий и ныбжьыр илъэс 52-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх къыщешхынущ. Хуабэр махуэм градус 17 — 22-рэ, жэщым градус 15 — 17 щыхъунущ.
